„Marty" preusmjerava ovdje. Za ostala značenja, v. Marty (razvrstavanje).

**Marty** (eng. *Marty*) je američki film iz 1955. godine kojeg je režirao Delbert Mann. Scenarij je napisao Paddy Chayefsky, a zapravo se radi o remakeu njegove istoimene TV drama iz 1953. godine. U filmu su glavne uloge ostvarili Ernest Borgnine i Betsy Blair. Film je doživio veliki međunarodni uspjeh, osvojivši prestižnu filmsku nagradu Oscar u kategoriji filma godine te postavši tek drugi američki film koji je osvojio nagradu Zlatna palma na filmskom festivalu u Cannesu. Do danas su samo filmovi *Marty* i Izgubljeni vikend osvojili obje ove nagrade.

Radnja
------

U filmu glavnu ulogu tumači Ernest Borgnine kao Marty Piletti, amerikanac talijanskog podrijetla koji živi u Bronxu u New Yorku sa svojom majkom (Esther Minciotti). Još uvijek neoženjen s 34 godine, dobrodušni, ali društveni čudak suočava se s neprestanim gnjavežom od strane obitelji i prijatelja o tome kad će se napokon oženiti, a svi se pozivaju na njegove braću i sestre koji su već davno oženjeni/udani i imaju djecu. Iako ne zazire od braka, zbog nedostatka samopouzdanja Marty se nevoljko pomirio sa svojom sudbinom neženje. Međutim, unatoč svom ne tako uspješnom ljubavnom životu, Marty i dalje optimistično gleda na život što se posebno vidi iz njegove česte upotrebe fraza poput "Savršeno!" ili "Fantastično!"

Ernest Borgnine kao Marty i Betsy Blair kao Clara u sceni iz filma.
Nakon što ga majka neprestano počne gnjaviti da ode na ples u subotu navečer, Marty upoznaje Claru (Betsy Blair), jednostavnu školsku učiteljicu koja potiho plače na krovu zgrade nakon što ju je njezin pratilac kojeg je upoznala tu večer ostavio kako bi otišao s drugom djevojkom. Njih dvoje provode cijelu večer zajedno plešući, razgovarajući na užurbanim ulicama i restoranu te uskoro shvate da imaju mnogo toga zajedničkog. Marty ne može prestati pričati o svom životu i ambicijama, a jedno drugo pričom i ohrabruju. Dovodi Claru kući i njih dvoje se poljube malo prije nego njegova mjaka dođe u stan. Marty, oduševljen s pronađenom novom ljubavi, otprati Claru kući obećavajući joj da će ju nazvati sljedećeg dana oko dva sata popodne, nakon mise. Čekajući autobus za povratak kući, Marty ne može sakriti svoje oduševljenje pa veselo udara autobusni prometni znak i započne trčati između automobila, tražeći taksi.

U međuvremenu, njegova mrzovoljna teta dolazi živjeti s njim i njegovom majkom. Ona upozorava Martyjevu majku (svoju sestru) da je samački život, nakon što se djeca ožene, sudbina svake udovice. Bojeći se da bi Martyjeva nova romansa mogla dovesti do toga da ju on ostavi, majka kaže Martyju da joj se Clara nimalo ne sviđa. Martyjevi prijatelji, prepuni zavisti, prozivaju Claru ružnom i pokušavaju nagovoriti Martyja da je zaboravi i ostane s njima, neoženjen. Zbog cijelog tog pritiska, Marty ne nazove Claru kako je i obećao.

Te noći, okružen svojim usamljenim i uobičajenim prijateljima, Marty shvaća da vjerojatno odustaje od šanse za ljubavi sa ženom koja mu se ne sviđa, ali koja ga usrećuje. Uz protivljenje svojih prijatelja on odlazi do telefonske govornice i nazove Claru koja u plaču gleda televiziju sa svojim roditeljima.

Produkcija
----------

Betsy Blair - glumica koja u filmu *Marty* tumači ulogu Clare. Blair je snažno lobirala za ulogu u filmu, a pomogao joj je i tadašnji suprug Gene Kelly koji je iskoristio svoj utjecaj glumačke zvijezde kako bi supruzi omogućio da dobije ulogu za koju je nagrađena BAFTA-om i nominirana za nagradu Oscar.
Za potrebe filma glumci Esther Minciotti, Augusta Ciolli i Joe Mantell reprizirali su svoje uloge iz televizijske produkcije. U scenariju je promijenjeno ime dvorane za ples (iz *Waverly Ballroom* u *Stardust Ballroom*). Film je produžio ulogu Clare te podzaplete oko Martyjeve karijere, a uvedene su i priče s njegovom majkom i njezinom sestrom.

Snimanje filma započelo je 7. rujna 1954. godine u Bronxu, a snimalo se u mnogim dijelovima tog susjedstva kao npr. Grand Concourse, Arthur Avenue, Gun Hill road, White Plains Road, nekoliko podzemnih stanica u Bronxu i drugo. Snimanje scena interijera započelo je 1. studenog 1954. godine u studijima Samuel Goldwyn. Jerry Orbach iz Bronxa u ovom je filmu ostvario svoj nekreditirani debi kao jedan od gostiju plesa. Scenarist Chayefsky također je imao nekreditiranu *cameo* ulogu kao Leo.

Ulogu Clare u početku je trebala reprizirati glumica Nancy Marchand (kasnije će postati slavna po ulogama u televizijskim serijama Lou Grant i Obitelj Soprano) koja je u TV verziji priče glumila taj lik. Međutim, glumica Betsy Blair bila je izrazito zainteresirana za ulogu i snažno se borila za istu. U to vrijeme, Blair koja je bila udana za glumca Genea Kellyja nalazila se na crnoj listi zbog marksističkih i komunističkih simpatija. Tek nakon što je za nju lobirao Kelly, koji je upotrijebio svoj status velike holivudske zvijezde i kroz svoje veze u MGM-u koji su pritisnuli kompaniju United Artist, Blair je dobila ulogu. Navodno je Kelly išao toliko daleko da je prijetio odustajanjem od filma *It's Always Fair Weather* ako Blair neće dobiti ulogu Clare.

Kritike
-------

Nakon premijere 11. travnja 1955. (široka kino distribucija započela je 15. srpnja) film je dobio izrazito pozitivne kritke. Ronald Holloway iz Varietyja napisao je: "Ako je *Marty* primjer vrste materijala koja može biti filmična, onda ljudi iz studija zaduženi za donošenje priča na velike ekrane trebaju malo češće gledati televiziju." Magazin Time opisao je film "prekrasnim". Louella Parsons uživala je u filmu, iako je pretpostavljala da neće imati nikakvih nominacija za nagradu Oscar. Uz budžet od 343 tisuće dolara film je sveukupno zaradio tri milijuna dolara te tako postao velika box-office uspješnica.

Na popularnoj Internet stranici Rotten Tomatoes film ima 100% pozitivnih ocjena temeljenih na 28 kritika, uz prosječnu ocjenu 8/10.

Nagrade i nominacije
--------------------

Ernest Borgnine - glumac koji u filmu *Marty* tumači naslovnu ulogu. Borgnine je za svoj portret dobrodušnog čovjeka nesretnog u ljubavi osvojio filmske nagrade Oscar, Zlatni globus i BAFTA u kategoriji najboljeg glumca.
### Oscar

Film *Marty* imao je 8 nominacija za prestižnu filmsku nagradu Oscar, a osvojio je četiri:

* **Najbolji film - Harold Hecht**
* **Najbolji redatelj - Delbert Mann**
* **Najbolji glumac - Ernest Borgnine**
* **Najbolji adaptirani scenarij - Paddy Chayefsky**
* Najbolji sporedni glumac - Joe Mantell
* Najbolja sporedna glumica - Betsy Blair
* Najbolja kamera (crno-bijela) - Joseph LaShelle
* Najbolja scenografija (crno-bijela) - Ted Haworth, Walter M. Simonds i Robert Priestley

### Zlatni globus

Film *Marty* imao je jednu nominaciju za Zlatni globus koju je i osvojio:

* **Najbolji glumac (drama) - Ernest Borgnine**

### BAFTA

Film *Marty* imao je tri nominacije za britansku nagradu BAFTA, a osvojio je dvije:

* **Najbolji strani glumac - Ernest Borgnine**
* **Najbolja strana glumica - Betsy Blair**
* Najbolji film

Uz to, film *Marty* osvojio je glavnu nagradu (Zlatna palma) na filmskom festivalu u Cannesu te tako postao tek drugi američki film do danas koji je uspio pobijediti u Cannesu i na Oscarima (uz film Billyja Wildera Izgubljeni vikend iz 1945. godine).

Nasljeđe
--------

Godine 1994. film *Marty* proglašen je "kulturno, povijesno i estetsko važnim filmom" te je odabran za očuvanje u nacionalnom filmskom registru.

Glavni zaplet filma iskorišten je u komediji iz 1991. godine *Only the Lonely*. Televizijski film *Queen of the Stardust Ballroom* iz 1975. godine okarakteriziran je kao "Marty s preokrenutim spolnim ulogama".

Poznati dijalog iz filma "Nemam pojma. Što ti želiš raditi večeras, Marty?" često je bila predmetom satire i postala uobičajenom frazom tijekom 50-ih godina prošlog stoljeća.

Na televizijskom kvizu *Twenty One* postavljeno je pitanje natjecatelju Herbu Stempelu: "Koji je film osvojio nagradu Oscar 1955. godine za najbolji film godine?". Na Stempela je studio napravio strahoviti pritisak da krivo odgovori na pitanje, premda je *Marty* bio jedan od njemu najdražih filmova. Taj nezaboravni trenutak i skandal koji je uslijedio nakon njega opisani su u filmu Kviz iz 1994. godine redatelja Roberta Redforda.

Animirana serija *Rocko's Modern Life* parodirala je lik Martyja na temelju fizičkog izgleda u epizodi prve sezone "Rocko's Happy Sack".

Jeff Garlin, komičar i zvijezda televizijske serije Bez oduševljenja, molim! veliki je obožavatelj filma *Marty*, a njegov film iz 2006. godine naziva *I Want Someone to Eat Cheese With* sadržava brojne reference uključujući i podzaplet u kojem filmski studio radi *remake* filma s Aaronom Carterom kao Martyjem i glumicom Ginom Gershon kao njegovom majkom.

Izvori
------

1. ↑  'The Top Box-Office Hits of 1955', *Variety Weekly*, January 25, 1956
2. ↑  Chayefsky, Paddy. "Two Choices of Material". *Television Plays*, Simon & Schuster, 1955.
3. ↑  Review by Ronald Holloway, *Variety*, March 23, 1955.
4. ↑  "The New Pictures" Arhivirano 2012-02-19 na Wayback Machine-u, *Time*, April 18, 1955.
5. ↑  Mann, Delbert. *Looking Back, at Live Television and Other Matters*. Directors Guild of America, 1998.
6. ↑  „Marty (1955) - Box office / business". *Internet Movie Database*. Pristupljeno July 11, 2011.
7. ↑  „Marty (1955)". *Rotten Tomatoes*. Flixster. Pristupljeno July 11, 2011.
8. ↑  „Dennis Schwartz review". Arhivirano iz originala na datum 2012-05-27. Pristupljeno 2012-11-29.
9. ↑  Turner Classic Movies

Vanjske poveznice
-----------------

* *Marty* na sajtu IMDb
* Internet Movie Script DataBase

| * p
* r
* u
Djela čiji je autor Paddy Chayefsky |
| --- |
| Filmovi | 
* *The True Glory* (1945)
* *As Young as You Feel* (1951)
* *Marty* (1955)
* *The Catered Affair* (1956)
* *The Bachelor Party* (1957)
* *The Goddess* (1958)
* *Middle of the Night* (1959)
* *The Americanization of Emily* (1964)
* *Paint Your Wagon* (1969)
* *The Hospital* (1971)
* *Network* (1976)
* *Altered States* (1980)

 |
| TV drame | 
* *Holiday Song* (1952)
* *The Reluctant Citizen* (1952)
* *Printer's Measure* (1953)
* *Marty* (1953)
* *The Big Deal* (1953)
* *The Bachelor Party* (1953)
* *The Sixth Year* (1953)
* *Catch My Boy On Sunday* (1953)
* *The Mother* (1954)
* *The Middle of the Night* (1954)
* *The Catered Affair* (1955)
* *The Great American Hoax* (1956)

 |
| drame | 
* *No T.O. for Love* (1945)
* *Middle of the Night* (1956)
* *The Tenth Man* (1959)
* *Gideon* (1961)
* *The Passion of Josef D.* (1964)
* *The Latent Heterosexual* (1968)

 |
| romani | 
* *Altered States* (1978)

 |

| * p
* r
* u
Oscar za najbolji film |
| --- |
| 1928–1940 | 
* *Wings* (1928)
* *The Broadway Melody* (1929)
* *All Quiet on the Western Front* (1930)
* *Cimarron* (1931)
* *Grand Hotel* (1932)
* *Cavalcade* (1933)
* *It Happened One Night* (1934)
* *Mutiny on the Bounty* (1935)
* *The Great Ziegfeld* (1936)
* *The Life of Emile Zola* (1937)
* *You Can't Take It With You* (1938)
* *Gone with the Wind* (1939)
* *Rebecca* (1940)

 |
| 1941–1960 | 
* *How Green Was My Valley* (1941)
* *Mrs. Miniver* (1942)
* *Casablanca* (1943)
* *Going My Way* (1944)
* *The Lost Weekend* (1945)
* *The Best Years of Our Lives* (1946)
* *Gentleman's Agreement* (1947)
* *Hamlet* (1948)
* *All the King's Men* (1949)
* *All About Eve* (1950)
* *An American in Paris* (1951)
* *The Greatest Show on Earth* (1952)
* *From Here to Eternity* (1953)
* *On the Waterfront* (1954)
* *Marty* (1955)
* *Around the World in 80 Days* (1956)
* *The Bridge on the River Kwai* (1957)
* *Gigi* (1958)
* *Ben-Hur* (1959)
* *The Apartment* (1960)

 |
| 1961–1980 | 
* *West Side Story* (1961)
* *Lawrence of Arabia* (1962)
* *Tom Jones* (1963)
* *My Fair Lady* (1964)
* *The Sound of Music* (1965)
* *A Man for All Seasons* (1966)
* *In the Heat of the Night* (1967)
* *Oliver!* (1968)
* *Midnight Cowboy* (1969)
* *Patton* (1970)
* *The French Connection* (1971)
* *The Godfather* (1972)
* *The Sting* (1973)
* *The Godfather Part II* (1974)
* *One Flew Over the Cuckoo's Nest* (1975)
* *Rocky* (1976)
* *Annie Hall* (1977)
* *The Deer Hunter* (1978)
* *Kramer vs. Kramer* (1979)
* *Ordinary People* (1980)

 |
| 1981–2000 | 
* *Chariots of Fire* (1981)
* *Gandhi* (1982)
* *Terms of Endearment* (1983)
* *Amadeus* (1984)
* *Out of Africa* (1985)
* *Platoon* (1986)
* *The Last Emperor* (1987)
* *Rain Man* (1988)
* *Driving Miss Daisy* (1989)
* *Dances with Wolves* (1990)
* *The Silence of the Lambs* (1991)
* *Unforgiven* (1992)
* *Schindler's List* (1993)
* *Forrest Gump* (1994)
* *Braveheart* (1995)
* *The English Patient* (1996)
* *Titanic* (1997)
* *Shakespeare in Love* (1998)
* *American Beauty* (1999)
* *Gladiator* (2000)

 |
| 2001–2023 | 
* *A Beautiful Mind* (2001)
* *Chicago* (2002)
* *The Lord of the Rings: The Return of the King* (2003)
* *Million Dollar Baby* (2004)
* *Crash* (2005)
* *The Departed* (2006)
* *No Country for Old Men* (2007)
* *Slumdog Millionaire* (2008)
* *The Hurt Locker* (2009)
* *The King's Speech* (2010)
* *The Artist* (2011)
* *Argo* (2012)
* *12 Years a Slave* (2013)
* *Birdman* (2014)
* *Spotlight* (2015)
* *Moonlight* (2016)
* *The Shape of Water* (2017)
* *Green Book* (2018)
* *Gisaengchung* (2019)
* *Nomadland* (2020)
* *CODA* (2021)
* *Everything Everywhere All at Once* (2022)

 |

| * p
* r
* u
Zlatna palma za najbolji film |
| --- |
| 1939–1959 | 
* *Union Pacific* (1939)
* *Iris and the Lieutenant* (1946)
* *The Lost Weekend* (1946)
* *The Red Meadows* (1946)
* *Brief Encounter* (1946)
* *María Candelaria* (1946)
* *Neecha Nagar* (1946)
* *The Turning Point* (1946)
* *La Symphonie Pastorale* (1946)
* *The Last Chance* (1946)
* *Men Without Wings* (1946)
* *Rome, Open City* (1946)
* *The Third Man* (1949)
* *Miss Julie* (1951)
* *Miracle in Milan* (1951)
* *The Tragedy of Othello: The Moor of Venice* (1952)
* *Two Cents Worth of Hope* (1952)
* *The Wages of Fear* (1953)
* *Gate of Hell* (1954)
* *Marty* (1955)
* *The Silent World* (1956)
* *Friendly Persuasion* (1957)
* *The Cranes Are Flying* (1958)
* *Black Orpheus* (1959)

 |
| 1960–1979 | 
* *La Dolce Vita* (1960)
* *Une aussi longue absence* (1961)
* *Viridiana* (1961)
* *O Pagador de Promessas* (1962)
* *The Leopard* (1963)
* *The Umbrellas of Cherbourg* (1964)
* *The Knack ...and How to Get It* (1965)
* *A Man and a Woman* (1966)
* *The Birds, the Bees and the Italians* (1966)
* *Blowup* (1967)
* *if....* (1969)
* *MASH* (1970)
* *The Go-Between* (1971)
* *The Working Class Goes to Heaven* (1972)
* *The Mattei Affair* (1972)
* *The Hireling* (1973)
* *Scarecrow* (1973)
* *The Conversation* (1974)
* *Chronicle of the Years of Fire* (1975)
* *Taxi Driver* (1976)
* *Padre Padrone* (1977)
* *The Tree of Wooden Clogs* (1978)
* *Apocalypse Now* (1979)
* *The Tin Drum* (1979)

 |
| 1980–1999 | 
* *All That Jazz* (1980)
* *Kagemusha* (1980)
* *Man of Iron* (1981)
* *Missing* (1982)
* *Yol* (1982)
* *The Ballad of Narayama* (1983)
* *Paris, Texas* (1984)
* *Otac na službenom putu* (1985)
* *The Mission* (1986)
* *Under the Sun of Satan* (1987)
* *Pelle the Conqueror* (1988)
* *Sex, Lies, and Videotape* (1989)
* *Wild at Heart* (1990)
* *Barton Fink* (1991)
* *The Best Intentions* (1992)
* *Farewell My Concubine* (1993)
* *The Piano* (1993)
* *Pulp Fiction* (1994)
* *Underground* (1995)
* *Secrets & Lies* (1996)
* *Okus trešnje* (1997)
* *The Eel* (1997)
* *Eternity and a Day* (1998)
* *Rosetta* (1999)

 |
| 2000–2024 | 
* *Dancer in the Dark* (2000)
* *The Son's Room* (2001)
* *The Pianist* (2002)
* *Elephant* (2003)
* *Fahrenheit 9/11* (2004)
* *The Child* (2005)
* *The Wind That Shakes the Barley* (2006)
* *4 Months, 3 Weeks and 2 Days* (2007)
* *The Class* (2008)
* *The White Ribbon* (2009)
* *Uncle Boonmee Who Can Recall His Past Lives* (2010)
* *The Tree of Life* (2011)
* *Amour* (2012)
* *Blue Is the Warmest Colour* (2013)
* *Winter Sleep* (2014)
* *Dheepan* (2015)
* *I, Daniel Blake* (2016)
* *The Square* (2017)
* *Manbiki kazoku* (2018)
* *Gisaengchung* (2019)

 |